

**Poročilo Republike Slovenije o metodologiji spremljanja v skladu z Direktivo (EU) 2016/2102 evropskega parlamenta in sveta o dostopnosti spletišč in mobilnih aplikacij organov javnega sektorja za leti 2020 - 2021**

**December, 2021**

# UVOD

V skladu s svojim poslanstvom izgradnje vključujoče informacijske družbe, ki bo potenciale in znanje informacijsko komunikacijskih tehnologij vključila v pospešeni razvoj slovenske družbe kot celote, Ministrstvo za javno upravo (kot ministrstvo pristojno za informacijsko družbo) svoje aktivnosti namenja razvoju informacijske družbe in usklajevanja dela na tem področju.

Ministrstvo za javno upravo je tako pripravilo **Zakon o dostopnosti spletišč in mobilnih aplikacij** (v nadaljevanju: ZDSMA), ki je bil sprejet aprila 2018 (<http://www.pisrs.si/Pis.web/pregledPredpisa?sop=2018-01-1351>). Z ukrepi za zagotavljanje dostopnosti spletišč in mobilnih aplikacij javnega sektorja ministrstvo spodbuja lastnike spletišč in mobilnih aplikacij, da ponujajo zmogljivosti in storitve za vse uporabnike, še zlasti za uporabnike z različnimi oblikami oviranosti (senzorno ovirani, gibalno ovirani, motnje v duševnem razvoju …).

Namen zakona je uporabnikom omogočiti lažji dostop do informacij in storitev javnega sektorja ter lažje uveljavljanje njihovih pavic, kar je še zlasti pomembno za uporabnike z različnimi oblikami oviranosti. Posledično se s tem poveča tudi digitalna vključenost teh kategorij prebivalstva. Skladno z ZDSMA morajo biti vsebina in dokumenti objavljeni na spletiščih državne uprave tako, da so dostopni tudi ranljivim skupinam.

ZDSMA se je začel uporabljati:

• 23. septembra 2019 za prilagoditev spletišč, objavljenih po 23. septembru 2018,

• 23. septembra 2020 za ostala spletišča in

• 23. junija 2021 za mobilne aplikacije.

V Republiki Sloveniji je po ocenah med 160.000 in 170.000 invalidov in drugih oseb z različnimi oblikami oviranosti. V obdobju epidemije Covid-19 in šolanja ter dela od doma smo se začeli še bolj intenzivno zavedati, kako pomembno vlogo imajo digitalne spretnosti za uporabo digitalnih tehnologij.

**Zavezanci po ZDSMA so državni in lokalni organi in uprave ter osebe javnega prava po zakonu, ki ureja javno naročanje.**

# IZJEME

ZDSMA se ne uporablja za:

* javni zavod RTV Slovenije,
* vrtce, osnovne ter srednje šole – razen vsebin, ki se nanašajo na bistvene spletne upravne funkcije (urniki, koledarji, vpisni postopek, osnovne informacije o šoli ...),
* izjeme tudi glede nekaterih vsebin (določene medijske vsebine (npr. v živo predvajane), spletni zemljevidi …).

# OBVEZNOSTI ZAVEZANCEV

## Zagotavljanje skladnosti s standardom SIST EN 301 549 V2.1.2

Zavezanci morajo zagotoviti skladnosti s standardom SIST EN 301 549 V2.1.2 – spletišča in mobilne aplikacije morajo biti zaznavni, delujoči, razumljivi, robustni in s tem dostopni. Spletišča in mobilne aplikacije morajo izpolnjevati naslednje zahteve glede dostopnosti:

* informacije in uporabniški vmesniki morajo biti uporabnikom predstavljeni na načine, ki jih lahko zaznajo;
* zagotoviti je treba delujoče uporabniške vmesnike in navigacijo;

informacije, povezane z uporabniškim vmesnikom, in njegovo delovanje morajo biti razumljivi.

Vsebina mora biti dovolj robustna, da jo je mogoče zanesljivo razlagati z različnimi uporabniškimi agenti, tudi s podpornimi tehnologijami, kar pomeni, da imajo uporabniki vedno dostop do vsebine, tudi s pomočjo naprednih tehnologij. Ocena nesorazmernega bremena;

## Ocena nesorazmernega bremena

Zavezanci morajo izdelati oceno nesorazmernega bremena – v skladu z oceno lahko nekatere vsebine izvzamejo iz zahtev, če bi zagotavljanje dostopnosti v tem delu pomenilo nesorazmerno breme.

Uporabniku morajo omogočiti, da se z vsebino seznani na drug način, če je to mogoče. ZDSMA določa obveznost zavezancev, da izdelajo začetno oceno nesorazmernega bremena, to je oceno, koliko bi izpolnjevanje zakonskih zahtev zanje pomenilo nesorazmerno breme. Nesorazmerno breme za zavezanca pomeni breme, ki bi zanj pomenilo pretirano organizacijsko ali finančno breme, ki bi resno ogrozilo zmožnost zavezanca za doseganje svojega namena ali objavo informacij, ki so potrebne in pomembne pri opravljanju njegovih nalog in storitev, ob upoštevanju verjetnih koristi ali škode za uporabnike. Če zavezanec ugotovi, da bi izpolnjevanje zahtev za določeno spletišče ali mobilno aplikacijo pomenilo nesorazmerno breme, mu v tem delu zahtev ni treba izpolniti, mora pa to jasno zapisati v izjavi o dostopnosti (7. člen) in po potrebi zagotoviti nadomestne možnosti. Navedeno pomeni, da v utemeljenem primeru za zavezanca morda ne bo mogoče zagotoviti celovitega dostopa do določene vsebine. Vendar pa izjeme pri izpolnjevanju zahtev glede dostopnosti zaradi nesorazmernega bremena ne smejo presegati tistega, kar je nujno potrebno za omejitev tega bremena pri določenih vsebinah v vsakem primeru posebej. Pri vsakršni oceni nesorazmernega bremena mora zavezanec upoštevati le legitimne razloge.

## Izjava o dostopnosti (posodabljanje)

Zavezanci morajo objaviti izjavo o dostopnosti. Vsebina in vzorec izjave o dostopnosti iz 7. člena zakona je določena v izvedbenem sklepu Komisije (EU) 2018/1523, z dne 11. 10. 2018. Vsak zavezanec mora izdelati in na dostopen način objaviti izjavo o dostopnosti, ki jo mora redno posodabljati (vsaj enkrat letno ali ob večjih spremembah). V izjavi mora pojasniti, kateri deli vsebine niso dostopni, in razloge za takšno odločitev, ter navesti nadomestne možnosti. Opisan mora biti mehanizem za zagotavljanje povratnih informacij ter objavljene informacije o inšpekcijskem nadzoru nad izvajanjem zakona s povezavo na spletno stran pristojnega nadzornega organa.

## Povratni mehanizem

Zagotavljati morajo povratni mehanizem, prek katerega jih uporabniki lahko obvestijo, če zahteve glede dostopnosti niso izpolnjene oziroma zaprosijo za informacije. Skladno z 8. členom zakona (mehanizem za zagotavljanje povratnih informacij) mora zavezanec na spletišču oziroma v mobilni aplikaciji zagotoviti povezavo, prek katere ga bodo imeli uporabniki možnost obvestiti, da po njihovem mnenju njegova spletišča oziroma mobilne aplikacije niso skladne z zahtevami glede dostopnosti in ga zaprositi za informacije, ki v skladu z oceno nesorazmernega bremena niso objavljene v dostopni obliki. Določena je tudi obveznost zavezanca, da uporabniku odgovori v osmih dneh, oziroma mu v tem roku odgovori, da glede na naravo njegove prošnje za pripravo odgovora potrebuje več časa, kar ustrezno utemelji in poda časovnico za odgovor.

# PRIMER: SPLETNO MESTO GOV.SI

Julija 2019 so se predstavitvena spletna mesta vseh organov državne uprave preselila na enotno platformo GOV.SI (<https://www.gov.si/>), s čimer se je zagotovilo sistemsko ustreznost zahtevam dostopnosti. Namen vzpostavitve enotne platforme je spletišče državne uprave s celovitimi informacijami o njenem delovanju in preprostim dostopom do storitev.

GOV.SI s tega vidika zagotavlja:

* odzivno oblikovanje (prilagajanje postavitve vsebine ločljivosti zaslona),
* prikaz vsebin za uporabnike podpornih tehnologij (na primer: bralnike zaslona, Braillovo vrstico),
* navigacijo s tipkovnico (prilagoditev za uporabnike, ki ne morejo uporabljati miške),
* ustrezne barvne kontraste (med besedilom in ozadjem),
* predvidljivo delovanje spletišča,
* opremljenost vseh neposrednih prenosov in posnetkov izjav za javnost po sejah vlade in o aktualnem stanju glede bolezni COVID-19 s tolmačenjem v slovenski znakovni jezik, pri čemer je za ostale omogočeno opremljanje video posnetkov s podnapisi,
* omogočeno je opremljanje slik z nadomestnim besedilom,
* omogočena je uporaba različnih ravni naslovov.

Na GOV.SI so še vedno objavljene tudi določene vsebine, ki ne izpolnjujejo vseh zahtev glede dostopnosti, kot jih določa ZDSMA.

Primeri takih vsebin so:

* skenirani dokumenti v PDF obliki zapisa,
* programsko generirani dokumenti (npr. letna poročila),
* različne kompleksne tabele s podatki in
* organigrami organov državne uprave.

Vendar pa se dostopnost spletišča GOV.SI nenehno spremlja in sproti izboljšuje posamezne elemente dostopnosti. Dostopnost dokumentov, ki so objavljeni na spletu, se je pokazala kot največji izziv zagotavljanja dostopnosti, saj to presega okvire spleta.

Pri pisanju besedil za splet organov državne uprave se pisci trudijo, da so ta razumljiva in enostavna. Že pred časom so bile pripravljene Smernice pisanja besedil za splet. Za urednike organov državne uprave se konstantno organizira usposabljanja iz pisanja za splet, v pripravi je še nekaj tovrstnih usposabljanj.

V primeru GOV.SI je bila dostopnost testirana s strani slepih uporabnikov na začetku oz. po javni objavi spletišča. Na podlagi rezultatov testiranja se je izvedla optimizacija. Za zagotavljanje kakovosti izvedbe optimizacije je bilo testiranje pred kratkim še enkrat ponovljeno.

Tudi ostali storitveni portali organov državne uprave se trudijo v smeri zagotavljanja dostopnosti za ranljive skupine. Portal eUprava (<https://e-uprava.gov.si/>)  ima, na primer, opise postopkov v pretežni meri opremljene s kratkimi video posnetki, kjer tolmač slovenskega znakovnega jezika besedilo tolmači v slovenskem znakovnem jeziku.  Tudi eUprava je v proces načrtovanja prenove portala leta 2015 vključila slepe in gluhe uporabnike.

V izjavi o dostopnosti (<https://www.gov.si/dostopnost/>), je opisano, kateri deli vsebine po ZDSMA niso dostopni oz. so le delno dostopni. Če bi uporabnik želel priti do vsebin, ki so navedene kot trenutno nedostopne, so v izjavi navedeni kontaktni podatki in opisan mehanizem za zagotavljanje povratnih informacij ter navedene informacije o izvajanju inšpekcijskega nadzora nad izvajanjem zakona.

# USPOSABLJANJA

Da bi se uporabnikom omogočilo dostopnost do informacij in storitev javnega sektorja ter lažje uveljavljanje njihovih pravic, kar je še zlasti pomembno za uporabnike z različnimi oblikami oviranosti (kot so slabovidni, slepi, gluhi …), morajo pripravljavci vsebin, uredniki spletišč in razvijalci spletnih aplikacij razumeti, kako osebe z različnimi oblikami oviranosti dostopajo do teh vsebin na spletu in kaj morajo z vidika vnosa oziroma oblikovanja spletnih vsebin narediti, da bodo te osebe lahko dostopale do spletnih vsebin oziroma spletišč organov zavezanih po ZDSMA. Posledično se s tem poveča tudi digitalna vključenost teh kategorij prebivalstva.

Ministrstvo za javno upravo preko Upravne akademije (<https://ua.gov.si/aktivnosti/detajli/?ID=3132c805-faa6-e911-9c42-005056818ee6&Tag=459>) od jeseni 2019 izvaja usposabljanja za pripravljavce in urednike spletišč. Do sedaj je bilo izvedenih več kot 20 usposabljanj, ki se ga je skupno udeležilo preko 400 udeležencev.

Usposabljanje je namenjeno razumevanju in omogočanju spletne dostopnosti za vse uporabnike, kot jo zahteva ZDSMA.

Usposabljanje je v uvodnem delu namenjeno razumevanju pomena spletne dostopnosti z vidika ljudi z različnimi vrstami oviranosti, razumevanju značilnosti in posebnosti posamezne skupine teh uporabnikov ter spoznavanju ZDSMA. Izpostavljeno je, na kaj je potrebno biti pozoren in kaj je potrebno predhodno zagotoviti v smislu tehnične in sistemske podpore, da bodo vnašalci vsebin lahko izvedli vnos, uredili prikaz in omogočili uporabnost spletnih vsebin v skladu z načeli spletne dostopnost in skladno s priporočili WCAG 2.1 ter harmoniziranega standarda EU EN 301 549 V2.1.2 – Zahteve za dostopnost IKT produktov in storitev.

Ključni del usposabljanja je praktična delavnica, na kateri se udeleženci preko dela na konkretnih primerih seznanijo z osnovnimi funkcionalnimi zahtevami dostopnosti spletišč, ki jih je treba izpolniti, da lahko tudi uporabniki z različnimi oblikami oviranosti dostopajo do njihovih vsebin.

Usposabljanje je namenjeno vsem, ki vsebine za objavo na spletnih straneh pripravljajo, tistim, ki se ukvarjajo z vnosom vsebin na splet in urednikom spletnih vsebin ter razvijalcem spletnih aplikacij. Predznanje ni potrebno.

Cilj tovrstnih je usposobiti udeležence, da bodo razumeli, zakaj je potrebna spletna dostopnost tudi ranljivim skupinam (ozaveščanje) in da bodo znali vnesti vsebine na splet tako, da bodo dostopne tudi ranljivim skupinam.

Z namenom širitve ciljne publike udeležencev je v pripravi tudi e-usposabljanje. Želja je, da bi e-usposabljanja v obliki e-učnega gradiva lahko udeležencem ponudili že proti koncu letošnjega leta oz. v začetku naslednjega leta.

V vseh fazah od priprave zakona do izvedbe usposabljanj smo sodelovali z reprezentativnimi invalidskimi organizacijami.

# NADZOR

Nadzor nad izvajanjem določb 5. do 8. člena ZDSMA opravljajo Inšpektorji za javni sektor (<https://www.gov.si/drzavni-organi/organi-v-sestavi/inspektorat-za-javni-sektor/>).

V primeru neupoštevanja določb, zakon določa, da pristojni inšpektor v prekrškovnem postopku z globo od 200 do 2.000 evrov kaznuje odgovorno osebo zavezanca, če:

- ne zagotovi dostopnosti spletišč in mobilnih aplikacij v skladu s 5. členom tega zakona,

- ne izdela ocene nesorazmernega bremena iz 6. člena tega zakona,

- ne objavi izjave o dostopnosti v skladu s 7. členom tega zakona,

- ne zagotovi povezave za pošiljanje povratnih informacij iz prvega odstavka 8. člena tega zakona ali

- ne odgovori uporabniku v skladu z drugim odstavkom 8. člena tega zakona.

Pripravila:

Jasna Močnik

sekretarka

Peter Jenko

v.d. generalnega direktorja

Direktorata za informacijsko družbo

Grb Republike Slovenije 
Ministrstvo za javno upravo


Inšpektorat za javnI SEKTOR

Tržaška 21, 1000 Ljubljana T: 01 478 83 84

F: 01 478 83 31

E: gp.ijs@gov.si

www.ijs.gov.si

Številka: 010-8/2021-1

Datum: 6. 12. 2021

**Poročilo po 11. členu Zakona o dostopnosti spletišč in mobilnih aplikacij**

**Inšpektorata za javni sektor, Inšpekcije za informacijsko družbo za prvo obdobje spremljanja**

**KAZALO**

[**1. Splošni podatki 9**](#_Toc89692666)

[1.1. Pooblastila in področje nadzora na področju dostopnosti spletišč in mobilnih aplikacij 9](#_Toc89692667)

[1.2. Zahteve veljavne zakonodaje 9](#_Toc89692668)

[1.3. Zaposleni v Inšpekciji 11](#_Toc89692669)

[1.4. Izobraževanje 11](#_Toc89692670)

[1.5. Inšpekcijski nadzor na področju spremljanja skladnosti spletišč in mobilnih aplikacij v prvem obdobju spremljanja 11](#_Toc89692671)

[**2. Problematika pri izvajanju inšpekcijskega nadzora 19**](#_Toc89692672)

[**3. Sodelovanje z drugimi organi 20**](#_Toc89692673)

# **Splošni podatki**

**1.1 Pooblastila in področje nadzora na področju dostopnosti spletišč in mobilnih aplikacij**

Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21 in 82/21) v 34a. členu med drugim določa, da Ministrstvo za javno upravo opravlja naloge na področju informacisjke družbe.

Uredba o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21 in 117/21) v 9. členu določa, da je organ v sestavi Ministrstva za javno upravo (v nadaljevanju: Ministrstvo) Inšpektorat za javni sektor (v nadaljevanju: Inšpektorat), ki z 1. avgustom 2021 med drugim tudi odloča v postopkih nadzora skladno z zakonom, ki ureja dostopnost spletišč in mobilnih aplikacij. Do 31. junija 2021 je bila Inšpekcija za informacijsko družbo (v nadaljevanju: Inšpekcija) umeščena v takratni Upravi Republike Slovenije za informacijsko varnost.

Inšpekcija deluje znotraj Inšpektorata skladno z Aktom o notranji organizaciji in sistemizaciji delovnih mest Inšpektorata za javni sektor.

Inšpekcija je v skladu s splošnimi načeli inšpekcijskega nadzora opredeljenimi v Zakonu o inšpekcijskem nadzoru (Uradni list RS, št. 43/07 – uradno prečiščeno besedilo in 40/14) v letu 2021 med drugim tudi opravljala nadzor nad izvrševanjem naslednje zakonodaje s področja dostopnost spletišč in mobilnih aplikacij:

* Zakon o dostopnosti spletišč in mobilnih aplikacij (Uradni list iRS, št. 30/18 in 95/21 – ZInfV-A; v nadaljevanju: ZDSMA),
* Pravilnik o določitvi vzorca izjave o dostopnosti glede skladnosti spletišč in mobilnih aplikacij z zahtevami glede dostopnosti in o metodologiji spremljanja skladnosti spletišč in mobilnih aplikacij (Uradni list RS, št. 34/19),
* Izvedbeni sklep komisije (EU) 2018/1524 z dne 11. oktobra 2018,
* Izvedbeni sklep komisije (EU) 2018/2048, z dne 20. decembra 2018, o harmoniziranem standardu za spletišča in mobilne aplikacije, ki skladno z EU zakonodajo velja neposredno. V letu 2021 je harmoniziran standard SIST EN 301 549 V2.1.2:2018.

Inšpekcija je v skladu z Zakonom o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US) za področja spremljanja skladnosti spletišč in mobilnih aplikacij tudi prekrškovni organ.

**1.2 Zahteve veljavne zakonodaje**

ZDSMA v tretjem odstavku 5. člena napotuje na uporabo harmoniziranega standarda – to je standarda, ki je v skladu z izvedbenim sklepom (EU) 2018/2048 z dne 20. decembra 2018 o harmoniziranem standardu za spletišča in mobilne aplikacije, pripravljenem v podporo Direktivi (EU) 2016/2102 Evropskega parlamenta in Sveta, določil harmonizirani standard EN 301 549 V2.1.2 (2018-08), ki predstavlja sklop priporočil za izdelavo dostopnejših spletnih vsebin. V okviru tega so priporočila organizirana po štirih načelih, ki opisujejo osnovne cilje, h katerim morajo strmeti ustvarjalci spletnih mest za popolno dostopnost spletnih mest za vse (zaznavnost, operabilnost, razumljivost, robustnost). Za vsako posamezno načelo je opredeljen kriterij uspešnosti, s katerim je moč preveriti skladnost s priporočili. Republika Slovenija se je zavezala, da bo za skladnost z zahtevami ZDSMA potreben najmanj nivo skladnosti AA (srednji nivo skladnosti). Zaradi navedenega se v skladu s tretjim odstavkom 5. člena ZDSMA šteje, da je vsebina spletišč in mobilnih aplikacij skladna z zahtevami glede dostopnosti, če vsebina spletišč in mobilnih aplikacij zavezanca izpolnjuje zahteve iz standarda SIST EN 301 549 V2.1.2. najmanj nivoja skladnosti AA. Standard SIST EN 301 549 V2.1.2:2018 je v uporabi in harmoniziran do 12. februarja 2022, najnovejša različica standarda SIST EN 301 549 V3.2.1, pa 12. februarja 2022 postane edini ustrezni standard.

V skladu s 6., 7. in 8. členom ZDSMA mora zavezanec pred vzpostavitvijo spletišča ali mobilne aplikacije oziroma pred prilagoditvijo obstoječega spletišča ali mobilne aplikacije izdelati začetno oceno o tem, v kolikšnem obsegu izpolnjevanje zahtev iz prejšnjega člena zanj pomeni nesorazmerno breme. Zavezanec izdela in redno, najmanj pa enkrat letno, posodobi izjavo o dostopnosti glede skladnosti svojih spletišč in mobilnih aplikacij z ZDSMA. Izjava se izdela podrobno, izčrpno in jasno. Zavezanec na svojem spletišču oziroma v mobilni aplikaciji objavi povezavo, prek katere ga lahko uporabniki obveščajo.

V skladu z 9. členom ZDSMA, Ministrstvo za zaposlene pri zavezancih oziroma za druge pripravljavce spletišč in mobilnih aplikacij, organizira programe usposabljanja za ustvarjanje, upravljanje in posodabljanje vsebine spletišč in mobilnih aplikacij v skladu s tem zakonom. Ministrstvo v sodelovanju z reprezentativnimi invalidskimi organizacijami iz prejšnjega odstavka z objavami v medijih in na svojih spletnih straneh, izdajo publikacij in predstavitvami na konferencah ter drugih prireditvah spodbuja večjo ozaveščenost zavezancev in uporabnikov spletišč in mobilnih aplikacij o zagotavljanju dostopnosti iz 5. člena tega zakona in o zagotavljanju povratnih informacij iz prejšnjega člena.

**1.2.1 Velikost vzorca za spletiša in mobilne aplikacije:**

Izvedbeni sklep komisije (EU) 2018/1524 z dne 11. oktobra 2018 določa, da velja za Republiko Slovenijo velikost vzorca:

* za poenostavljeno spremljanje spletišč v prvem obdobju spremljanja, to je od 1. 1. 2020 do 22. 12. 2021, 2 na 100 000 prebivalcev in 75 spletišč, kar pomeni, da je bilo potrebno izvesti 115 inšpekcijskih pregledov (izračun: 2x20+75=115),
* za poglobljeno spremljanje spletišč znaša najmanj 5 % najmanjše velikosti vzorca za poenostavljeno spremljanje in 10 spletišč, kar pomeni, da bi bilo potrebno izvesti 16 inšpekcijskih pregledov (izračun: 115x0,05+10=16),
* za poglobljeno spremljanje mobilnih aplikacij znaša 1 na 1 000 000 prebivalcev in 6 mobilnih aplikacij, kar pomeni, da bi bilo potrebno izvesti 8 inšpekcijskih pregledov (izračun: 1x2+6=8). V prvem obdobju spremljanja je tako bilo potrebno pregledati tretjino od 8 mobilnih aplikacij, to je 3 mobilne aplikacije.

**1.2.2 Izbira vzorca za spletiša in mobilne aplikacije:**

* vzorec za spletišča mora biti porazdeljen raznoliko, mora biti reprezentativen in geografsko uravnotežen, mora zajemati različne ravni uprave in raznolikost storitev, ki jih organi javnega sektorja zagotavljajo. Država se mora o izbiri vzorca posvetovati z nacionalnimi deležniki, zlasti z organizacijami, ki zastopajo invalide, ter ustrezno upoštevati njihovo mnenje.
* Pri izbiri vzorca za mobilne aplikacije mora biti porazdelitev raznolika in reprezentativna. V vzorcu se upoštevajo pogosto prenesene mobilne aplikacije. Pri izbiri mobilnih aplikacij za vzorec se upoštevajo različni operacijski sistemi. V vzorec se vključi le najnovejša različica mobilne aplikacije, razen kadar najnovejša različica mobilne aplikacije ni združljiva s starim, a še vedno podprtim operacijskim sistemom. Države članice se o sestavi vzorca mobilnih aplikacij, ki se spremljajo, posvetujejo z nacionalnimi deležniki, zlasti z organizacijami, ki zastopajo invalide, ter ustrezno upoštevajo mnenje deležnikov glede določenih mobilnih aplikacij, ki se spremljajo.

**1.3 Zaposleni v Inšpekciji**

Tako v Upravi Republike Slovenije za informacijsko varnost kot tudi Inšpektoratu je na področju spremljanja skladnosti spletišč in mobilnih aplikacij nadzor opravljal le en inšpektor.

|  |  |  |  |  |
| --- | --- | --- | --- | --- |
| **Zap. št.** | **Šifra DM** | **Delovno mesto** | **Uradniški naziv** | **Opombe** |
| 19. | 60056 | Direktor inšpekcije za informacijsko družbo | Inšpektor višji svetnik |  |

**Tabela 1.** Zaposleni v Inšpekciji v letu 2021

**1.4 Izobraževanje**

Področje spremljanja skladnosti spletišč in mobilnih aplikacij je v konstituiranju. Nadzor se prilagaja zakonskim zahtevam in smernicam Evropske zakonodaje, polega tega pa tudi usmeritvam WADEX delovne skupine, ki deluje znotraj Evropske komisije.

Zaposleni je v letu 2021 sodelovali na naslednjih mednarodnih delavnicah in konferencah:

1. 2021.01.26 WADEX 8th No.: 1,
2. 2021.01.26 WAI-Tools Final Open Meeting,
3. 2021.02.09 WADEX 8th No.: 2,
4. 2021.02.23 WADEX 8th No.: 3,
5. 2021.03.09 WADEX 8th No.: 4,
6. 2021.03.23 WADEX 8th No.: 5,
7. 2021.04.20 WADEX 8th No.: 6,
8. 2021.05.04 WADEX 8th No.: 7,
9. 2021.05.18 WADEX 8th No.: 8,
10. 2021.10.05 WADEX 9th No.: 1,
11. 2021.11.09 WADEX 9th No.: 2.

**1.5 Inšpekcijski nadzor na področju spremljanja skladnosti spletišč in mobilnih aplikacij v prvem obdobju spremljanja**

V prvem obdobju spremljanja je inšpekcija opravila poizvedovalni sestanek na Zvezi društev za pomoč osebam z motnjami v duševnem razvoju Slovenije, Samova 9/II, 1000 Ljubljana, Zvezi društev gluhih in naglušnih Slovenije, Drenikova ulica 24, 1000 Ljubljana in Nacionalnem svetu invalidskih organizacij Slovenije, Linhartova 1, 1000 Ljubljana. Na podlagi zbranih informacij je posredovala 122 zavezancem portala gov.si, 21 varstveno delovnim centrov, 63 centrom za socialno delo, 45 osnovnim šolam in 37 vrcem, ki imajo oddelke z otroci s posebnimi potrebami ter 17 drugim, dopis s katerim jih je pozvala, da uskladijo svoja spletišča z zahtevami iz ZDSMA.

V letu 2021 je Inšpekcija opravila 116 inšpekcijskih pregledov. Vseh 116 zavezancev je bilo pregledanih s poenostavljeno metodo spremljanja spletišč. Inšpekcija je uporabila tri aplikacije za poenostavjeno spremljanje spletišč in sicer: Wave, Axe Accessibility in Accessibility Checker.

Vzorec 116 zavezancev je sestavljen iz:

* 22 zavezancev državne uprave, od tega je pet zavezancev ljubljanske regije, trije zavezanci mariborske in murskosoboške regije, trije zavezanci celjske in trboveljske regije, trije zavezanci kranjske regije, trije zavezanci koprske in novogoriške regije, trije zavezanci novomeške regije ter dve ambasadi Republike Slovenije.
* 40 zavezancev lokalne samouprave, od tega je sedem zavezancev ljubljanske regije, sedem zavezancev mariborske in murskosoboške regije, sedem zavezancev celjske in trboveljske regije, sedem zavezancev kranjske regije, šest zavezancev koprske in novogoriške regije ter šest zavezancev novomeške regije.
* 54 zavezancev oseb javnega prava po zakonu, ki ureja javno naročanje, od tega je devet zavezancev ljubljanske regije, devet zavezancev mariborske in murskosoboške regije, devet zavezancev celjske in trboveljske regije, devet zavezancev kranjske regije, devet zavezancev koprske in novogoriške regije ter devet zavezancev novomeške regije.

Slika 1: Prikaz števila pregledanih zavezancev

|  |  |  |  |  |  |  |  |
| --- | --- | --- | --- | --- | --- | --- | --- |
| **Zavezanci** | **LJ regija** | **MB in MS regija** | **CE in trboveljskaregija** | **KR regija** | **KP in NG regija** | **NM regija** | **Skupaj** |
| **Državna uprava** | 7 | 3 | 3 | 3 | 3 | 3 | 22 |
| **Lokalna samouprava** | 7 | 7 | 7 | 7 | 6 | 6 | 40 |
| **Osebe javnega prava po ZJN** | 9 | 9 | 9 | 9 | 9 | 9 | 54 |

Tabela 2: Vzorec zavezancev po regijah

Slika 2: Prikaz izbire vzorca zavezancev po regija

V letu 2021 je Inšpekcija vsled kadrovske podhranjenosti omejila izvedbo poenostavljenega spremljanja spletišč na največ tri ugotovljene napake.

Pri opravljenih inšpekcijskih pregledih so bile ugotovljene naslednje napake:

Tabela 3: Ugotovljene napake v letu 2021 ter njihova klasifikacija

|  |  |
| --- | --- |
| **Številka napake** | **Naziv napake** |
| N1 | SLIKA Z NEUSTREZNIM ALT BESEDILOM |
| N2 | SLIKA BREZ ALT BESEDILA |
| N3 | IFRAME BREZ NASLOVA |
| N4 | PRVA POVEZAVA NE VODI DO GLAVNE VSEBINE |
| N5 | PRVA POVEZAVA NE VODI DO GLAVNE VSEBINE (povezava obstaja vendar ni prva) |
| N6 | POVEZAVA BREZ OZ. Z NEUSTREZNIM ALT BESEDILOM |
| N7 | POVEZAVA BREZ OZ. Z NEUSTREZNIM ALT BESEDILOM KI VSEBUJE SLIKO |
| N8 | ISKALNO POLJE BREZ GUMBA "IŠČI" |
| N9 | ISKALNO POLJE BREZ USTREZNEGA IMENA |
| N10 | GUMB Z NEUSTREZNIM IMENOM |
| N11 | ISKALNO POLJE BREZ OBRAZCA |
| N12 | SPLETNA STRAN BREZ GLAV |
| N13 | SPELTNA STRAN BREZ NASLOVA |
| N14 | OBRAZEC BREZ USTREZNIH OZNAČB |
| N15 | NI FUNKCIJE USTAVLJANJA SLIDERJEV |
| N16 | PRAZNA POVEZAVA |
| N17 | PRAZNA GLAVA |
| N18 | ISKALNO POLJE BREZ USTREZNIH OZNAČB |
| N19 | GUMB BREZ NADOMESTNEGA BESEDILA |
|  | Legenda uporabljenih oznak  \*\* = napaka je bila odkrita, vendar ne gre za napako |
|  | // = Napaka ni bila zaznana |

Tabela 4: Tabela pregledanih zavezancev z njihovimi napakami

|  |  |  |  |  |
| --- | --- | --- | --- | --- |
| **Številka zavezanca** | **Naziv zavezanca** | **Napaka 1** | **Napaka 2** | **Napaka 3** |
| 061-10/2021-3132 | DELOVNO SODIŠČE CELJE | N1 | N13 | N4 |
| 061-11/2021-3132 | Agencija Republike Slovenije za javnopravne evidence in storitve | N1 | N6 | \*\* |
| 061-12/2021-3132 | DELOVNO SODIŠČE V KOPRU | N1 | N13 | N4 |
| 061-13/2021-3132 | DELOVNO SODIŠČE V MARIBORU | N1 | N13 | N4 |
| 061-14/2021-3132 | DRŽAVNO PRAVOBRANILSTVO REPUBLIKE SLOVENIJE | N2 | N7 | N4 |
| 061-15/2021-3132 | Finančni urad Hrastnik | N3 | N6 | N4 |
| 061-16/2021-3132 | Finančni urad Ptuj | N3 | N6 | N4 |
| 061-17/2021-3132 | INŠTITUT ZA HMELJARSTVO IN PIVOVARSTVO SLOVENIJE | N10 | N7 | N4 |
| 061-18/2021-3132 | Območna geodetska uprava Novo mesto | // | // | // |
| 061-19/2021-3132 | Območna geodetska uprava Slovenj Gradec | // | // | // |
| 061-20/2021-3132 | OKRAJNO SODIŠČE V AJDOVŠČINI | N1 | N13 | N4 |
| 061-21/2021-3132 | OKRAJNO SODIŠČE V BREŽICAH | N1 | N13 | N4 |
| 061-22/2021-3132 | OKRAJNO SODIŠČE V RADOVLJICI | N1 | N13 | N4 |
| 061-23/2021-3132 | OKROŽNO DRŽAVNO TOŽILSTVO V KRANJU | N3 | N10 | // |
| 061-24/2021-3132 | OKROŽNO SODIŠČE V KRŠKEM | N1 | N13 | N4 |
| 061-25/2021-3132 | OKROŽNO SODIŠČE V NOVI GORICI | N1 | N13 | N4 |
| 061-26/2021-3132 | Upravna enota Kranj | // | // | // |
| 061-27/2021-3132 | Veleposlaništvo Republike Slovenije na Hrvaškem | N3 | N7 | N4 |
| 061-28/2021-3132 | Veleposlaništvo Republike Slovenije v Bolgariji | // | // | // |
| 061-29/2021-3132 | ZAVOD REPUBLIKE SLOVENIJE ZA ZAPOSLOVANJE | N2 | N10 | N18 |
| 061-30/2021-3132 | Krajevna skupnost Krtina | N2 | N8 | N4 |
| 061-31/2021-3132 | KRAJEVNA SKUPNOST KRESNICE | N4 | // | // |
| 061-32/2021-3132 | MESTNA OBČINA LJUBLJANA | N2 | N3 | N4 |
| 061-33/2021-3132 | Občina Dobrova - Polhov Gradec | N2 | N6 | N4 |
| 061-34/2021-3132 | Občina Logatec | N8 | N9 | N4 |
| 061-35/2021-3132 | Občina Moravče | N1 | N7 | N4 |
| 061-36/2021-3132 | Občina Vodice | N2 | N7 | N5 |
| 061-37/2021-3132 | KRAJEVNA SKUPNOST BAKOVCI | N6 | N10 | N5 |
| 061-38/2021-3132 | KRAJEVNA SKUPNOST ČREŠNJEVEC | N2 | N6 | N4 |
| 061-39/2021-3132 | MESTNA OBČINA MARIBOR | N11 | N12 | N4 |
| 061-40/2021-3132 | MESTNA OBČINA PTUJ | N1 | N7 | N5 |
| 061-41/2021-3132 | MESTNA OBČINA SLOVENJ GRADEC | N1 | N7 | N4 |
| 061-42/2021-3132 | Občina Črenšovci | N1 | N3 | N5 |
| 061-43/2021-3132 | Občina Veržej | N2 | N3 | N10 |
| 061-44/2021-3132 | KRAJEVNA SKUPNOST CIRKOVCE | N2 | N7 | N4 |
| 061-45/2021-3132 | MESTNA OBČINA VELENJE | N2 | N6 | N4 |
| 061-46/2021-3132 | Občina Rečica ob Savinji | N1 | N8 | N5 |
| 061-47/2021-3132 | Občina Slovenske Konjice | N19 | N7 | N5 |
| 061-48/2021-3132 | Občina Šentjur | N7 | // | // |
| 061-49/2021-3132 | Občina Trbovlje | N2 | N7 | N14 |
| 061-50/2021-3132 | Občina Vransko | N10 | N2 | N4 |
| 061-51/2021-3132 | KRAJEVNA SKUPNOST GODEŠIČ | N1 | N7 | N4 |
| 061-52/2021-3132 | KRAJEVNA SKUPNOST GODIČ | N3 | // | // |
| 061-53/2021-3132 | MESTNA OBČINA KRANJ | N8 | N15 | N4 |
| 061-54/2021-3132 | Občina Bled | N10 | N7 | N15 |
| 061-55/2021-3132 | Občina Bohinj | N16 | N17 | N5 |
| 061-56/2021-3132 | Občina Kranjska Gora | N1 | N7 | N15 |
| 061-57/2021-3132 | Občina Žiri | N1 | N7 | N15 |
| 061-58/2021-3132 | KRAJEVNA SKUPNOST BREGINJ | N2 | N10 | N17 |
| 061-59/2021-3132 | KRAJEVNA SKUPNOST ŽUSTERNA | N1 | N7 | N4 |
| 061-60/2021-3132 | MESTNA OBČINA NOVA GORICA | N1 | N7 | N4 |
| 061-61/2021-3132 | Občina Kanal | N1 | N9 | N4 |
| 061-62/2021-3132 | Občina Pivka | N7 | N3 | N4 |
| 061-63/2021-3132 | Občina Vipava | N7 | N1 | N4 |
| 061-64/2021-3132 | KRAJEVNA SKUPNOST BIZELJSKO | N1 | N3 | N4 |
| 061-65/2021-3132 | KRAJEVNA SKUPNOST BRESTANICA | N7 | N6 | // |
| 061-66/2021-3132 | MESTNA OBČINA NOVO MESTO | N7 | // | // |
| 061-67/2021-3132 | Občina Kostanjevica na Krki | N2 | N3 | N4 |
| 061-68/2021-3132 | Občina Mirna | N7 | // | // |
| 061-69/2021-3132 | Občina Žužemberk | N1 | N3 | N7 |
| 061-76/2021-3132 | Arnes - Akademska in raziskovalna mreža Slovenije | N4 | N8 | N6 |
| 061-77/2021-3132 | ANDRAGOŠKI CENTER REPUBLIKE SLOVENIJE | N4 | N6 | N1 |
| 061-78/2021-3132 | Andragoški zavod Maribor - Ljudska univerza | N7 | N15 | // |
| 061-79/2021-3132 | Bolnišnica za ženske bolezni in porodništvo Postoj... | N4 | N2 | N15 |
| 061-80/2021-3132 | CENTER REPUBLIKE SLOVENIJE ZA POKLICNO IZOBRAŽEVAN... | N2 | // | // |
| 061-81/2021-3132 | CENTER SLEPIH, SLABOVIDNIH IN STAREJŠIH ŠKOFJA LOK... | N4 | N6 | N7 |
| 061-82/2021-3132 | CENTER ZA IZOBRAŽEVANJE IN KULTURO TREBNJE | N4 | N3 | N15 |
| 061-83/2021-3132 | CENTER ZA UPRAVLJANJE Z DEDIŠČINO ŽIVEGA SREBRA ID... | N4 | N7 | N2 |
| 061-84/2021-3132 | CENTER ZA STAREJŠE OBČANE LUCIJA | N4 | N1 | N10 |
| 061-85/2021-3132 | CENTER ZA USPOSABLJANJE, DELO IN VARSTVO Črna na K... | N3 | N15 | // |
| 061-86/2021-3132 | CENTER ZA USPOSABLJANJE, DELO IN VARSTVO DOLFKE BO... | N3 | N2 | // |
| 061-87/2021-3132 | CSD Ljubljana - enota Vič-Rudnik | // | // | // |
| 061-88/2021-3132 | DIJAŠKI DOM BEŽIGRAD LJUBLJANA | N6 | // | // |
| 061-89/2021-3132 | DIJAŠKI DOM MARIBOR | N4 | N2 | N15 |
| 061-90/2021-3132 | DOLENJSKE LEKARNE NOVO MESTO p.o. | N4 | N8 | N1 |
| 061-91/2021-3132 | DOM LUKAVCI | N10 | N6 | N15 |
| 061-92/2021-3132 | DOM STAREJŠIH OBČANOV ILIRSKA BISTRICA | N4 | N2 | N15 |
| 061-93/2021-3132 | DOM STAREJŠIH OBČANOV NOVO MESTO | N4 | N2 | N7 |
| 061-94/2021-3132 | DOM STAREJŠIH OBČANOV PREDDVOR | N4 | N2 | N15 |
| 061-95/2021-3132 | DOM STAREJŠIH ŠENTJUR | N4 | N12 | N2 |
| 061-96/2021-3132 | DRUŽBA ZA AVTOCESTE V REPUBLIKI SLOVENIJI D.D. | N4 | N7 | N2 |
| 061-97/2021-3132 | ENERGETIKA CELJE javno podjetje, d.o.o. | N4 | N10 | N6 |
| 061-99/2021-3132 | GOZDARSKI INŠTITUT SLOVENIJE | N4 | N10 | N7 |
| 061-100/2021-3132 | Gradnje Starše, javno podjetje, d.o.o. | N4 | N7 | N15 |
| 061-101/2021-3132 | IDRIJSKO-CERKLJANSKA RAZVOJNA AGENCIJA d.o.o. Idri... | N4 | N2 | N10 |
| 061-102/2021-3132 | Javna agencija za knjigo Republike Slovenije | N6 | N7 | // |
| 061-103/2021-3132 | JAVNI ZAVOD KRAJINSKI PARK KOLPA | N4 | N3 | N6 |
| 061-104/2021-3132 | Javni zavod Turizem Radovljica | N4 | N3 | N6 |
| 061-105/2021-3132 | Javno podjetje Edš - ekološka družba | N10 | N7 | N3 |
| 061-106/2021-3132 | Javno podjetje Energetika Maribor, d.o.o. | N4 | N10 | N7 |
| 061-107/2021-3132 | JEKO-IN d.o.o. | N5 | N10 | N6 |
| 061-108/2021-3132 | Knjižnica Domžale | N4 | N7 | N6 |
| 061-109/2021-3132 | Knjižnica Mirana Jarca Novo Mesto | N4 | N18 | N2 |
| 061-110/2021-3132 | Knjižnica Velenje | N4 | N10 | N7 |
| 061-111/2021-3132 | KOMUNALA NOVO MESTO d.o.o. | N4 | N3 | N7 |
| 061-112/2021-3132 | KOMUNALA RADOVLJICA d.o.o. | N4 | N2 | N10 |
| 061-113/2021-3132 | KOMUNALA TREBNJE d.o.o. | N4 | N2 | N7 |
| 061-114/2021-3132 | KOMUNALNO PODJETJE PTUJ D.D. | N4 | N2 | N15 |
| 061-115/2021-3132 | LAMBRECHTOV DOM, SLOVENSKE KONJICE | N4 | N3 | N15 |
| 061-116/2021-3132 | LEKARNA VELENJE | N4 | N7 | // |
| 061-117/2021-3132 | LJUDSKA UNIVERZA ŠKOFJA LOKA | N4 | N6 | N2 |
| 061-118/2021-3132 | Mariborska knjižnica | N3 | N13 | N15 |
| 061-119/2021-3132 | Mestna knjižnica Izola | N4 | N2 | N15 |
| 061-120/2021-3132 | Mestna knjižnica Kranj | N10 | N7 | N6 |
| 061-121/2021-3132 | OBALNE GALERIJE PIRAN | N6 | // | // |
| 061-122/2021-3132 | PARK ŠKOCJANSKE JAME | N4 | N6 | N8 |
| 061-123/2021-3132 | SPLOŠNA BOLNIŠNICA NOVO MESTO | N4 | N2 | N8 |
| 061-124/2021-3132 | Univerza v Ljubljani | N4 | N9 | N6 |
| 061-125/2021-3132 | Univerza v Mariboru | N4 | N7 | N17 |
| 061-126/2021-3132 | VIŠJA STROKOVNA ŠOLA ZA GOSTINSTVO IN TURIZEM BLED | N4 | N6 | N9 |
| 061-127/2021-3132 | ZAVOD ZA KULTURO BLED | N4 | N6 | N9 |
| 061-128/2021-3132 | ZDRAVSTVENI DOM SLOVENSKA BISTRICA | N4 | N15 | N7 |
| 061-129/2021-3132 | ZDRAVSTVENI DOM TOLMIN | N2 | N7 | // |
| 061-130/2021-3132 | ZDRAVSTVENI DOM TRBOVLJE | N4 | N3 | N6 |
| 061-131/2021-3132 | ZPO Celje d.o.o. | N4 | N7 | N15 |
| 061-132/2021-3132 | ŽALSKE LEKARNE ŽALEC | N4 | N2 | N12 |

Tabela 5: Tabela prikazuje število ugotovljenih napak po kategorijah

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Napaka** | \*\* | // | N1 | N2 | N3 | N4 | N5 | N6 | N7 | N8 | N9 | N10 | N11 |
| **Število napak** | 1 | 39 | 26 | 34 | 22 | 76 | 8 | 27 | 43 | 8 | 5 | 19 | 1 |
| **Napaka** | N12 | N13 | N14 | N15 | N16 | N17 | N18 | N19 |  |  |  |  |  |
| **Število napak** | 3 | 9 | 1 | 19 | 1 | 3 | 2 | 1 |  |  |  |  |  |

Slika 3: Prikaz števila ugotovljenih napak po kategorijah

Od 116 pregledanih zavezancev s poenostavljeno metodo, pri 5-ih zavezancih napake niso bile ugotovljene. Pri 8 zavezancih je bila ugotovljena le ena napaka, pri 9 zavezancih dve in pri 94 tri napake. Tako je inšpekcija v 116 pregledih zavezancev ugotovila 308 nepravilnosti. Do 1. 12. 2021 je 47 zavezancev odpravilo vse napake, 44 zavezancev je odpravilo le del napak, 17 zavezancev pa napak ni odpravilo. Tako so zavezanci na podlagi prejetih zapisnikov in ugotovljenih nepravilnost odpravili 194 napak, pri treh zavezancih z devetimi napakami pa je bila spletna stran umaknjena. Za dosego odprave 105 ugotovljenih napak bo morala inšpekcija nadaljevati inšpekcijske postopke in izdati 61 odločb za odpravo ugotovljenih nepravilnosti in pomanjkljivosti.

Slika 4: Prikaz odpravljenosti napak

Slika 5: Prikaz zavezancev glede na odpravljenost napak

* **Problematika pri izvajanju inšpekcijskega nadzora**

Inšpekcija je pričakovala, da bo Evropska komisija določila referenčo orodje za poenostavljeno spremljanje spletišč, s čemer bi zagotovila primerljive končne rezultate. Vsako orodje namreč zazna različne napake in različno število napak zato je potrebno, vse rezultate posebej preveriti in biti pri opredeljevanju najdenih napak previden.

Inšpekcija zaznava delno razumevanje zavezancev, v delu zakaj je potrebno, da je njihova spletna stran dostopna za osebe z različnimi oblikami oviranosti. Menijo namreč, da za uskladitev z vsemi zahtevami porabijo preveč časa.

Zaradi obsega določil, s katerimi skladnost štejemo za skladnost z določili ZDSMA je mogoče opaziti krčenje spletnih vsebin.

Vsled kadrovske podhranjenosti inšpekcija ni uspela opraviti 16 poglobljenih pregledov spletišč in tri preglede mobilnih aplikaciij.

**Sodelovanje z drugimi organi**

Inšpekcija je sodelovala z Uradom vlade Republike Slovenije za komuniciranje v delu usklajevanja spletišč državnih organov z določili ZDSMA.

Pripravil: Lidija Apohal Vučković

Dragan Petrović glavna inšpektorica

Direktor inšpekcije za

informacijsko družbo